CELEX: 62020TN0050
Language: sk
Date: 2020-01-29 00:00:00
Title: Vec T-50/20: Žaloba podaná 29. januára 2020 – PNB Banka/ECB

6.4.2020   
            
            
               SK
            
            
               Úradný vestník Európskej únie
            
            
               C 114/11
            
         
      Žaloba podaná 29. januára 2020 – PNB Banka/ECB
      (Vec T-50/20)
      (2020/C 114/10)
      Jazyk konania: angličtina
      
         Účastníci konania
      
      
         Žalobkyňa: PNB Banka AS (Riga, Litva) (v zastúpení: O. Behrends, lawyer)
      
         Žalovaná: Európska centrálna banka (ECB)
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil rozhodnutie ECB z 19. novembra 2019, ktorým ECB odmietla vyhovieť žiadosti dať pokyn správcovi PNB Banky udeliť prístup do banky, k jej informáciám, zamestnancom a zdrojom,
               
            
                  —
               
               
                  uložil žalovanej povinnosť nahradiť trovy konania.
               
            
         Dôvody a hlavné tvrdenia
      
      Na podporu svojej žaloby, žalobkyňa uvádza päť žalobných dôvodov.
      
                  1.
               
               
                  Prvý žalobný dôvod je založený na tom, že ECB nesprávne vychádzala z toho, že požadovaný pokyn nepatrí medzi jej právomoci.
               
            
                  2.
               
               
                  Druhý žalobný dôvod je založený na tom, že ECB porušila právo banky na účinný prostriedok nápravy.
               
            
                  3.
               
               
                  Tretí žalobný dôvod je založený na tom, že napadnuté rozhodnutie porušilo právo banky byť vypočutá.
               
            
                  4.
               
               
                  Štvrtý žalobný dôvod je založený na tom, že ECB porušila právo banky na náležite odôvodnené rozhodnutie.
               
            
                  5.
               
               
                  Piaty žalobný dôvod je založený na tom, že ECB porušila zásadu nemo auditur, keďže vymenovanie správcu a zásah do zastupovania Banky jej správnou radou ako jej zákonným zástupcom vyplýva z pochybenia ECB.